Blanovce

Blanovce (iné názvy: blanaté, amniota, amnioty, amnióty, vyššie stavovce, stavovce so zárodočnými obalmi, suchozemské stavovce Zdroje slovenských názvov sú prevažne rovnaké ako zdroje názvov uvedené v článku bezblanovce. - lat. Amniota ; zriedkavo: plazy - lat. Reptilia [v najširšom zmysle]) sú veľký monofyletický taxón štvornožcov. Blanovce zahŕňajú všetky štvornožce okrem obojživelníkov v tradičnom (teda najširšom) ponímaní; inými slovami: blanovce zahŕňajú všetky stavovce okrem bezblanovcov.

Blanovce sú teda (pri použití tradičnej terminológie) taxón, ktorý tvoria triedy plazy, vtáky a cicavce; i keď treba dodať, že najnovšie sa do blanovcov zaraďuje aj jedna malá podskupina obojživelníkov v tradičnom ponímaní, ktorá sa volá Recumbirostra, a u niektorých autorov aj podskupina obojživelníkov, ktorá sa volá Diadectomorpha (pozri nižšie kapitolu Systematika).

Charakteristika 
Charakteristické pre ne je to, že ich embryá majú zárodočné obaly (amnión [lat. amnion], seróza [lat. serosa], alantois [lat. allantois]). Blanovce sú suchozemské živočíchy, iba niektoré z nich prešli sekundárne do vodného prostredia.amniota. In: Malá encyklopédia biológie 1975, S. 32

Systematika 
Zaradenie v systéme 
Blanovce z vývojového hľadiska patria do obojživelníkov v najširšom zmysle. Napr. Benton 2014 ich konkrétne zaraďuje do skupiny nazývanej nadrad Reptiliomorpha (=†Embolomeri+ †Gephyrostegidae+ †Seymouriamorpha+ †Lepospondyli+ †Diadectomorpha + blanovce). Z tradičných dôvodov a preto, že presná poloha blanovcov v rámci obojživelníkov je sporná, sa však blanovce spravidla zaraďujú oddelene od obojživelníkov. Pri systéme podľa Bentona 2014 by navyše zaradenie blanovcov do Reptiliomorpha logicky znemožnilo použiť pre jednotlivé taxóny blanovcov úroveň „trieda“, ktorá je ale veľmi zaužívaná pre vtáky, cicavce atď.BENTON, M. J. Vertebrate Palaeontology. 2014

Vnútorná systematika 
Súčasný hlavný systém 
blanovce (Amniota) [zriedkavo nazývané plazy (Reptilia) A; pozri aj Poznámku 1]:Zdroje tohto systému sú rovnaké ako zdroje uvedené k aktuálnemu systému plazov v článku plazy.
 plazy (Reptilia) B - toto sú plazy v najčastejšom tradičnom ponímaní; pozri aj Poznámku 1
 trieda †synapsidy (Synapsida) - u niektorých autorov vrátane taxónu †Diadectomorpha (inak zaraďovaného do obojživelníkov); pozri aj Poznámku 2 
 trieda plazy (Reptilia) C / sauropsidy (Sauropsida)  - toto sú plazy v novšom ponímaní; pozri aj Poznámku 1 a 3 
 trieda cicavce (Mammalia) - pozri Poznámku 2
 trieda vtáky (Aves) - pozri Poznámku 3

Poznámky:
-1. Definícia pojmu plazy a (nezávisle od neho) pojmu sauropsidy je sporná (porov. napr.Modesto-Anderson 2004). O rôznych definíciách pojmu plazy pozri článok plazy. Hoci plazy C môžu zahŕňať vtáky (pozri Poznámku 3) a synapsidy môžu zahŕňať cicavce (pozri Poznámku 2), plazy B sú vždy bez vtákov a cicavcov (a ide teda o parafyletický taxón), lebo podstata tradičného ponímania plazov spočíva práve v tom, že vtáky a cicavce sa nechápu ako plazy (najmä preto, lebo vo všeobecnom povedomí sú od plazov značne odlišné).
-2. Cicavce vývojovo patria do synapsíd (konkrétne do cynodontov), preto sa často zaraďujú do synapsíd (to znamená, že synapsidy bez cicavcov sú parafyletický taxón). Z tradičných dôvodov a keďže zaradenie do plazov C by spôsobilo, že nad cicavcami by v systéme bolo veľmi veľa taxónov, sa však bežne zaraďujú tak ako v tomto systéme, teda oddelene. 
-3. Vtáky vývojovo patria do plazov C (konkrétne do plazopanvových dinosaurov), preto sa často zaraďujú do plazov C (to znamená, že plazy C bez vtákov sú parafyletický taxón). Z tradičných dôvodov a keďže zaradenie do plazov C by spôsobilo, že nad vtákmi by bolo v systéme veľmi veľa taxónov, sa však bežne zaraďujú tak ako v tomto systéme, teda oddelene.

 Iné systémy 
Iné a najmä staršie systémy blanovcov pozri v článku Systematika stavovcov (najmä prehľad v hornej časti).

 Referencie 

Kategória:Blanovce